CELEX: C2005/330/17
Language: et
Date: 2005-12-24 00:00:00
Title: Kohtuasi C-375/05: Eelotsusetaotlus, mille esitas Bundesverwaltungsgericht  23. augusti 2005.  aasta määrusega kohtuasjas Erhard Geuting  versus  Direktor der Landwirtschaftskammer Nordrhein-Westfalen

24.12.2005   
            
            
               ET
            
            
               Euroopa Liidu Teataja
            
            
               C 330/9
            
         Eelotsusetaotlus, mille esitas Bundesverwaltungsgericht 23. augusti 2005. aasta määrusega kohtuasjas Erhard Geuting versus Direktor der Landwirtschaftskammer Nordrhein-Westfalen
   (Kohtuasi C-375/05)
   (2005/C 330/17)
   Kohtumenetluse keel: saksa
   Euroopa Ühenduste Kohus on saanud Bundesverwaltungsgericht'i 23. augusti 2005. aasta määrusega esitatud eelotsusetaotluse kohtuasjas Erhard Geuting v. Direktor der Landwirtschaftskammer Nordrhein-Westfalen, mis saabus kohtukantseleisse 12. oktoobril 2005.
   Bundesverwaltungsgericht küsib Euroopa Kohtult eelotsust järgmistes küsimustes:
   
               1.
            
            
               Kas 27. juuni 1968. aasta määruse (EMÜ) nr 805/68 (1), 30. juuni 1992. aasta määrusega nr 2066/92 (2) muudetud sõnastuses, artikli 4a kolmanda taande punkti ii tõlgendamisel:
               
                           a)
                        
                        
                           on määruse esimese jao mõttes tiine mullikas ainult siis ammlehm, kui ta asendatakse lehmaga, kelle osas taotleti lisatasu?
                        
                     
                           b)
                        
                        
                           on määruse esimese jao mõttes tiine mullikas ka siis ammlehm, kui ta eelneval majandusaastal asendati ammlehmaga, kelle osas taotleti lisatasu ja kes vastas lisatasu saamise tingimustele?
                        
                     
                           c)
                        
                        
                           vastab tiine mullikas, kelle osas taotleti ammlehmade eest makstavat lisatasu, igal juhul lisatasu saamise tingimustele, kui ta poegib enne taotluste esitamise tähtaega?
                        
                     
         
               2.
            
            
               Lisaks küsitakse Euroopa Kohtult komisjoni 23. detsembri 1992. aasta määruse (EMÜ) nr 3886/92 (3), 2. detsembri 1996. aasta määrusega (EÜ) nr 2311/96 (4) muudetud sõnastuses, artikli 33 lõigete 2 ja 4 tõlgendamise osas:
            
         
               a)
            
            
               kas tootja pole ka siis majandusaasta jooksul kasutanud ära õigust lisatasu saamiseks, kui küll taotles lisatasu, kuid tema taotlus lükati tagasi asjaomased loomad ei vastanud lisatasu saamise tingimustele?
               Kas see kehtib ka siis, kui ei ole põhjust oletada, et taotlus oleks tehtud pahatahtlikult?
               Kas see oleks kooskõlas ühenduse õiguse proportsionaalsuse põhimõttega?
            
         
               b)
            
            
               kas määruse (EMÜ) nr 3886/92 artikli 33 lõiget 2 tuleb tõlgendada viisil, et lisatasu saamise õigus säilib asjaomasel juhul, kui tegemist on (asjakohaselt põhjendatud) erandjuhtumiga?
            
         
               c)
            
            
               kas lisatasu saamise õigus, millest tootja on määruse (EMÜ) nr 3886/92 artikli 33 lõike 4 alusel ilma jäetud, kuna ta majandusaastal 1998 kasutas oma lisatasu saamise õigusest ära küll enam kui 70 %, kuid vähem kui 90 %, taastatakse selle tootja osas kaheaastase keeluaja lõppedes?
            
         
      (1)  EÜT L 148, lk 24.
   
      (2)  EÜT L 215, lk 49.
   
      (3)  EÜT L 391, lk 20.
   
      (4)  EÜT L 313, lk 9.